Taman Nasional Vuntut

Taman Nasional Vuntut (; ) inggih punika taman nasional sané magenah ring kalér Yukon, Kanada. Punika kaadegang duk warsa 1995 manados pahan saking Pajanjian Ungkur Wangsa Kapertama Vuntut Gwitchin, antuk ngalestariyang, nyaibin, miwah nyadiayang majeng panjak Kanada makéhan saking Waeengkon Palemahan Yukon Kalér, antuk nguningin lelintihan tur budaya Vuntut Gwitchin, lan antuk nyaibin pawigunan taman tradisional miwah sané mangkin olih Vuntut Gwitchin. Parinama Vuntut maasal saking Gwichʼin antuk riantara danu. Kirang saking 25 tamiu ngarauhin taman nyabran warsa.

Ngaksés taman manados tantangan krana wana belantara sané kapencil, ritakala masan panes, taman puniki ketahné kaaksés saking udara utawi jukung. Ring masan dingin ketahné kaaksés saking udara utawi darat. Galah sané becik antuk ngarauhin taman puniki saking Juni ngantos Agustus. Taman puniki buka selantang warsa miwah nénten wénten fasilitas utawi jalur sané kalimbakang. Lurga kaperluang antuk pawigunaan ring pajeroan miwah makémah. Olahraga-mamancing nénten kadadosang ring taman.

Beburon sané nongosin taman puniki riantara ipun karibu, rubah, Siengan Peregrine, moose Yukon, beruang grizzly, Serigala Yukon, muskrat, beruang selem, wolverin, siengan gyr, muskox, sikep mas, marten pinus, semal tanah, lynx Kanada, miwah mink Amérika.

Taman Nasional Vuntut madampingan aareng Taman Nasional Kanada liyanan, Taman Nasional Ivvavik. Suaka Margasatwa Nasional Arktik taler magenah tepat ring selat Pawatesan Kanada–AS ring Alaska.

Pustaka

Pranala jaba

Official site

Kategori:Taman Nasional ring Kanada